
ДО

ПРЕДСЕДАТЕЛЯ

НА ОБЩИНСКИ СЪВЕТ

С. КИРКОВО
Д О К Л А Д Н А     З А П И С К А

От  Шинаси Мехмед Сюлейман – Кмет на община Кирково, обл. Кърджали

ОТНОСНО: Приемане на „Стратегия за подкрепа за личностно развитие на децата и учениците в община Кирково за 2025-2026 г.” и „Годишен план на дейностите за подкрепа на личностно развитие на децата и учениците в община Кирково за 2025-2026г.”

УВАЖАЕМИ ГОСПОДИН ПРЕДСЕДАТЕЛ, 

УВАЖАЕМИ ДАМИ И ГОСПОДА СЪВЕТНИЦИ, 

Законът за предучилищното и училищното образование внася ново качество в образованието ни като регламентира приобщаващото образование като неизменна част от правото на образование и въвежда осигуряване на условия за предоставяне на подкрепа на личностно развитие на децата и учениците – обща и допълнителна.

Приобщаващо образование е процес на осъзнаване, приемане и подкрепа на индивидуалността на всяко дете или ученик и на разнообразието от потребности на всички деца и ученици чрез активиране и включване на ресурси, насочени към премахване на пречките пред ученето, към създаване на възможности за развитие и участие на децата и учениците във всички аспекти на живота на общността. 

Институциите в системата на предучилищното и училищното образование осигуряват подкрепа за личностно развитие на децата и учениците съвместно с държавните и местните органи и структури.

За подкрепа на личностното развитие на децата и учениците се изготвя Областна стратегия /чл.196, ал.1 от ЗПУО/. Въз основа на областната стратегия и приетия от Общински съвет-Кирково „Анализ на потребностите от подкрепа на личностно развитие на децата и учениците на територията на община Кирково” следва да се приемат: „Стратегия за подкрепа на личностно развитие на децата и учениците в община Кирково за периода 2025-2026 г.” и „Годишен план на дейностите за подкрепа на личностно развитие на децата и учениците в община Кирково за период 2025-2026 г.”

Във връзка с горе изложеното, предлагам Общински съвет-Кирково да вземе следното, проект  
РЕШЕНИЕ:

ОбС - Кирково на основание чл.21, ал.1, т.12 от ЗМСМА и чл.197 от Закона за предучилищно и училищно образование, приема „Стратегия за подкрепа за личностно развитие на децата и учениците в община Кирково за 2025-2026 г.” и „Годишен план на дейностите за подкрепа на личностно развитие на децата и учениците в община Кирково за 2025-2026 г.”
Приложение:

1. „Стратегия за подкрепа на личностно развитие на децата и учениците в община Кирково за 2025-2026 г.”

2. „Годишен план на дейностите за подкрепа на личностно развитие на децата и учениците в община Кирково за 2025-2026 г.”


                           


КМЕТ НА ОБЩИНА КИРКОВО:





                                                                                      (Шинаси Сюлейман)
__________________________________________________________________________________


[image: image2.png]KIRKOVO MUNICIPALITY

g

I

Cerlified Management
System

ISO 9001 - ISO/IEC 27001




6884 с. Кирково, ул. Дружба №1, община Кирково, област Кърджали, Република България


� HYPERLINK "http://www.kirkovo.bg" �http://www.kirkovo.bg� , e – mail:kirkovo@ kirkovo.bg


тел. +359 3679 2016     тел. деловодство +359 3679 3951    факс: +359 3679 2099

